text: কালীপদ বসু, যিনি কে. পি. বসু নামেও পরিচিত, (২৪ নভেম্বর,১৮৬০ - নভেম্বর,১৯১৪)  একজন প্রখ্যাত বাঙালি গণিতশাস্ত্রবিদ ও বিজ্ঞানশিক্ষক। তিনি কে. পি. বসু পাবলিশিং কোম্পানির প্রতিষ্ঠাতা।
  
  জন্ম ও বাল্যকাল 
  কে. পি. বসু বাংলাদেশের ঝিনাইদহ জেলার হরিশংকরপুর গ্রামে জন্মগ্রহণ করেন। তাঁর পিতার নাম মহিমাচরণ বসু যিনি স্থানীয় হরিশংকরপুর রেজিস্ট্রি অফিসের (তৎকালীন ঝিনাইদহ রেজিস্ট্রি অফিস হরিশংকরপুর গ্রামে অবস্থিত ছিল) একজন ভেন্ডার ছিলেন।
  
  শিক্ষাজীবন 
  গ্রামের স্কুলে পড়াশোনা সমাপনান্তে তিনি লর্ড রিপন কলেজে ভর্তি হন এবং এখানে থেকে এন্ট্রান্স পাশ করে কলকাতা বিশ্ববিদ্যালয়ে হতে গণিত শাস্ত্রে উচ্চতর ডিগ্রি অর্জন করেন।
  
  কর্মজীবন 
  পড়াশোনা শেষ করে তিনি ১৮৯২ সালে ঢাকা কলেজে গণিত শিক্ষক হিসাবে যোগদান করেন এবং এখানেই আমৃত্যু কর্মরত ছিলেন।
  
  অবদান 
  
  ১৯০২ খ্রিস্টাব্দে কলকাতায় অনুষ্ঠিত সর্বভারতীয় ম্যাথামেটিক্স কনফারেন্সে তাঁর পঠিত'হাউ টু টিচ ম্যাথামেটিক্স' প্রবন্ধে তিনি তখনকার প্রচলিত 'কড়াকিয়া' ও 'গণ্ডাকিয়া' পদ্ধতি বর্জন করে দশমিক পদ্ধতি চালুর সুপারিশ করেন। কর্মরত অবস্থায় প্রবাসে থেকেও তিনি নিজের গ্রামের উন্নতি ও সংস্কারসাধনে উদ্যোগী ছিলেন।
  
  সম্মাননা 
  ঝিনাইদহ শহরে তাঁর নামে একটি সড়কের নাম 'কে. পি. বসু সড়ক' নামকরণ করা হয়েছে।
  
  গ্রন্থরাজি 
  তিনি বেশ কিছু গণিতশাস্ত্রের পাঠ্যপুস্তক রচনা করেন:
   অ্যালজ়েব্রা মেড ইজ়ি (১৮৯০)
   সহজ বীজগণিত (অ্যালজ়েব্রা মেড ইজ়ির বাংলা সংস্করণ, প্রকাশকাল ১৯৩৭) 
   মডার্ন জিওমেট্রি 
   ইন্টারমিডিয়েট সলিড জিওমেট্রি 
   ম্যাট্রিকুলেশন জিওমেট্রি(১৯৩৩)
  
  আরও দেখুন 
   লর্ড রিপন কলেজ
   কলকাতা বিশ্ববিদ্যালয়
   কে. পি. বসু পাবলিশিং কোম্পানি
  
  সহায়ক গ্রন্থপঞ্জি
  
  তথ্যসূত্র
  
  বহিঃসংযোগ 
   ঝিনাইদহ জেলা বাংলাদেশের তথ্য বাতায়নে
   প্রখ্যাত ব্যক্তিত্ত্ব কালিপদ বসু।
  
  বিষয়শ্রেণী:১৮৬৫-এ জন্ম
  বিষয়শ্রেণী:১৯১৪-এ মৃত্যু
  বিষয়শ্রেণী:বাঙালি গণিতবিদ
  বিষয়শ্রেণী:ভারতীয় গণিতশাস্ত্রবিদ
  বিষয়শ্রেণী:ভারতীয় বিজ্ঞানী
  বিষয়শ্রেণী:শিল্প উদ্যোক্তা
  বিষয়শ্রেণী:ঝিনাইদহের ব্যক্তিত্ব
title: কালিপদ বসু